Syn 3,5 roka: Riedka stolica, bolesť brucha, teplota
Dobrý deň moje dieťa syn 3 a pol rokom má kaká riedke ako kaša , boli ho brusko a má teploty čo mu môžem dať ďakujem
Dobrý deň,
ďakujeme za Vašu otázku.
Voľnopredajným možnostiam liečby riedkej stolice a bolesti bruška sa venovala kolegyňa v minulosti. Jej odporúčania si môžete prečítať na
tomto odkaze.
Na zmiernenie horúčky odporúčam kombinovať antipyretiká paracetamol (
Paralen pre deti
, Panadol pre deti) a ibuprofén (Nurofen). Dávkovanie sa riadi hmotnosťou dieťaťa, nie vekom, vďaka čomu zabezpečíte, že dieťa nepoddávkujete a liek bude dostatočne účinný. Pri veľmi vysokej teplote, sa odporúča striedanie paracetamolu s ibuprofénom najskôr po 4 hodinách. V prípade podávania iba jedného z uvedených liekov (napríklad Paralen ) je potrebné sa riadiť dávkovaním podľa pokynov výrobcu uvedených v príbalovom letáku a liek podávať s časovým odstupom 6 hodín.
Súčasne je potrebné zabezpečiť dostatočný príjem tekutín.
V prípade, že nedôjde k zlepšeniu stavu, alebo sa horúčky zvýšia, bude potrebné kontaktovať lekára.
Prajem všetko dobré.
S pozdravom
Mgr. Emma Halás Haluščíková